બેડમિંટન સ્ટાર સાઇના નહેવાલ કે જેણે એક વાર નહિ પરંતુ ઘણી વાર પદકો જીતીને દેશનું નામ રોશન કર્યુ છે . તેના પર હાલમાં દેશદ્રોહી હોવાનો આરોપ લાગી રહ્યો છે . સાઇના પર દેશદ્રોહનો આરોપ લાગ્યો છે . સોશિયલ મીડિયા પર કેટલાક લોકો તેને એક ફોટાને કારણે દેશદ્રોહી કહી રહ્યા છે . કેમ દેશદ્રોહી બની સાઇના સ્ટાર પ્લેયર સાઇના નહેવાલે ફેસબુક પર પોતાનો એક ફોટો મૂક્યો હતો . આ ફોટોમાં સાઇના પોતાના નવા ફોન સાથે ઉભી હતી . ફોટા સાથે કેપ્શન લખ્યુ હતુ , ' મારો નવો Honor 8 ફોન , આ ફોન અને તેનો કલર મને બહુ ગમે છે . ' સાઇના દ્વરા Honor 8 ની પ્રશંસા લોકોને પચી નહિ . આ ચાઇનીઝ ફોનની સાઇના દ્વારા કરવામાં આવેલી પ્રશંસાથી લોકો નારાજ થયા . લોકોએ તેના પર ચાઇનીઝ ઉત્પાદનને પ્રોત્સાહન આપવાનો આરોપ લગાવ્યો . લોકોએ સોશિયલ મીડિયા પર તેને ખરી - ખોટી સંભળાવી . કોઇકે તેને ચાઇનીઝ ફોનનો ઉપયોગ ન કરવાની સલાહ આપી . કોઇકે લખ્યુ અમે તને ત્યાં સુધી નફરત કરતા રહીશુ જ્યાં સુધી તુ કોઇ ભારતીય ફોન ન ખરીદી લે . કોઇકે તેને પીએમ મોદીને સહકાર આપવાની સલાહ આપી . જો કે સાઇનાના સમર્થકોની પણ કંઇ ઉણપ નહોતી . તમને જણાવી દઇએ કે દિવાળી પહેલાથી જ ભારતમાં લોકો ચીની માલસામાનનો વિરોધ કરી રહ્યા છે .